බණ්ඩාරනායක අනුස්මරණ ජාත්‍යන්තර සම්මන්ත්‍රණ ශාලාවේ 40 වන සංවත්සරය සමරමින් ජනාධිපතිතුමා, ත්‍රිවිධ හමුදාව සහ පොලිසිය ඇතුළු ආරක්ෂක සේවාවන් සහ සමස්ත ශ්‍රී ලාංකීය ජනතාවට සෙත් පැතීම අරමුණු කර ගනිමින් දහ අට සන්නිය ශාන්ති කර්ම පූජාව ජනවාරි 09 වන දින ප.ව .7.30 සිට පසු දා පහන්වනතුරු සම්මන්ත්‍රණ ශාලා පරිශ්‍රයේ පිහිටි “කමත” එළිමහන් රංග භූමියේ දී රඟ දැක්වීමට කටයුතු සංවිධානය කර ඇත.පාරම්පරික ශ්‍රී ලාංකීය ගැමි සමාජයේ ප්‍රචලිත ශාන්ති කර්ම පූජාවක් මෙන්ම, හෙළ සංස්කෘතියේ අපූර්ව ප්‍රාසාංගික ප්‍රකාශනයක් වන දහ අට සන්නිය චාරිත්‍රමය යාතු කර්මය සාම්ප්‍රදායික පිළිවෙත් අනුගමනය කරමින් ගාල්ල ශ්‍රී ලක්ෂ්මී කලායතනාධිපති නෙවිල් ප්‍රියශාන්ත ගුරුතුමන් ප්‍රමුඛ කණ්ඩායම විසින් ඉදිරිපත් කරනු ලබති.මේ දහ අට සන්නිය ශාන්ති කර්මය නරඹා ආශිර්වාද ලබා ගැනීමට කැමැති අයට අය කිරීමකින් තොරව සීමිත ප්‍රවේශ පත්‍ර සංඛ්‍යාවක් නිකුත් කරන අතර ඒ සඳහා පහත සඳහන් දුරකථන අංකය අමතන මෙන් කාරුණිකව ඉල්ලා සිටී.